text: Marina Alta, una Marató amb molta història | TARANNÀ
  El Proper 3 d'abril arriba una nova edició de la Marató de la Marina Alta, des dels anys 90 fent Trail
  No és una marató més. És laMarató per Muntanya de la Marina Alta, la renascuda Marató de la Marina Alta que pròxim 3 d'abril viurà la seua onzena edició. 42 km 2400+amb eixida i arribada a Gata, enuna prova marcada a foc en la història del trail valencià des dels anys 90.
  En este 2016 la Marató per Muntanya Marina Alta que organitza el Grup Espeleològic de Gata amplia horitzons.
  D'una banda estarà la tradicional distància marató, un recorregut molt dur, amb uns 2400 metres positius de terreny molt tècnic, amb eixida i arribada a Gata i que ens portarà pel Serrillars i pel Castell d'Aixa, entre altres cims.
  II Cursa els Tres Tossals
  A més, en aquesta edició també hi haurà l'opció de mitja marató, II cursa els Tres Tossals, que es podrà fer corrent o caminant.
  Tindrà una distància aproximada de 22 km i un desnivell positiu d'uns 1100 metres, recorrerà el Serrillars (es pujarà dos vegades), el Tossal del Moro i el Tossal de Llecinta.
  Les inscripcions ja estan obertes i ho estaran fins al pròxim 21 de març, a la web www.mychip.es.
  Les curses estan limitades a 400 participants en la marató i 400 participants en la mitja marató, entre corredors i caminants.
  Així que no deixeu passar l'oportunitat de participar amb una gran Marató per Muntanya, a la Marina Alta, una Marató per Muntanya amb història.